

**Vedtekter for Åsane kunstforening**

Stiftet 15.mars 2001 Vedtatt av årsmøtet 14.juni 2001 Endret av årsmøtet 17.mars 2005 Endret av årsmøtet 21.mars 2018 Endret av årsmøtet 21.mars 2024 Endret av årsmøtet 31.mars 2025

**§1. Formål.**

* Åsane kunstforening skal fremme og formidle interessen for visuell kunst og kultur.

**§2. Virksomhet.**

* Arrangere utstillinger
* Arrangere andre tilstellinger som kan øke interessen for kunst og kultur.
* Legge til rette for å gi medlemmene økt kompetanse
* Søke samarbeid med andre kunstforeninger.

**§3.Medlemskap.**

* Alle kan bli medlem
* For at en person skal regnes som medlem, må medlemskapet være basert på samtykke og kontingenten må være betalt.
* Det betales en årlig kontingent som fastsettes av årsmøtet for medlemskap. Kontingenten følger kalenderåret
* Ved manglende betaling av årskontingent etter betalingsfrist er gått ut, kan medlemmet strykes som medlem.
* For å søke om separatutstilling eller delta på fellesutstilling må man ha vært medlem i minimum 3 måneder.
* Som medlem forplikter man å delta på utstillinger i regi av Åsane kunstforening til

 åpning av utstillinger og ta vakter ved behov.

* Alle som har betalt kontingent har stemmerett på årsmøtet til foreningen.

**§4. Årsmøtet**

* Årsmøtet er foreningens høyeste myndighet og består av foreningens medlemmer med talerett og stemmerett.
* Årsmøtet skal avholdes innen utgangen av mars.
* Innkalling til årsmøtet skal sendes medlemmene med minst 14 dages varsel.
* Forslag til saker som ønskes behandlet på årsmøtet må være i styret i hende senest 4 uker før årsmøte

**Behandles på årsmøtet.**

* Valg av årsmøtedirigent og referent.
* Årsrapport.
* Regnskap og budsjett
* Handlingsplan.
* Fastsettelse av årskontingent.
* Innkomne saker.
* Vedtekter
* Valg etter §6.
* Valg av revisor og valgkomite.
* Saker avgjøres ved simpelt flertall med unntak av §10. og §11

.

**§5. Ekstraordinært årsmøte**

* Dersom det oppstår en situasjon som medlemmene eller styret vil at hele foreningen. tar stilling til kan det innkalles til ekstraordinært årsmøte.
* Ekstraordinært årsmøte skal avholdet dersom styret eller 1/3 av medlemmene krever det.
* Dette møtet skal utelukkende behandle saken det er blitt kalt inn for å behandle.
* Det skal varsles skriftlig med dagsorden til medlemmene med minst 1 ukes varsel.
* Alle som har betalt medlemskontingent har stemmerett på ekstraordinært årsmøte.

**§6. Styret**

* Styret velges av årsmøtet
* Styret skal bestå av 5 medlemmer og 2 varamedlemmer. Leder, nestleder, sekretær, kasserer, styremedlem og varamedlemmer.
* Styreleder og styremedlemmer velges for 2år, varamedlemmer velges for 1 år.
* Styreleder blir valgt av årsmøtet.
* Styremedlemmer kan gjenvelges
* Styreleder sammen med valgte styremedlemmer konstituerer seg selv.
* Styret kan oppnevne utvalg/arbeidsgrupper til å ta seg av spesielle arbeidsoppgaver.
* Styreinstruks er et dokument som skal klarlegge roller, myndighet og arbeidsform i styret, samt være et arbeidsgrunnlag for styret.
* Styreleder setter opp styreinstruks og går alltid gjennom den ved et nyvalg av styremedlem og tilpasser denne for best mulig til sittende styret.

 **§7. Valgkomite**

* Styret finner kandidater til valgkomite
* Valgkomite skal bestå av 3 stykker.
* Valgkomite velges for 1 år på årsmøtet

**Valgkomiteens arbeid**

* Ha oversikt over hvem som er på valg, hva styret trenger, og om noen i sittende styret ønsker gjenvalg.
* Finne kvalifiserte styremedlemmer.
* Etter å ha vurdert mulige kandidater skal valgkomiteen innstille dem til valg
* Valgkomiteen bør sikre at kandidatene innehar kompetanseområder som trengs i de ulike posisjonene i styret, samt alder og kjønnsfordeling slik at styret bli godt balansert og effektivt.
* Valgkomiteen presenterer sine anbefalinger for årsmøtet og medlemmene stemmer deretter for å velge de foreslåtte kandidatene.

**§8. Styrets oppgaver**

* Styre etter gjeldene vedtekter for Åsane Kunstforening
* Arrangere utstillinger for proffe og amatører
* Arrangere andre tilstelninger som kan øke interessen for kunst og kultur
* Arrangere kurs for å gi økt kompetanse
* Søke samarbeid med andre kunstforeninger

**§9. Utstillinger**

* **Fellesutstillinger**
* Fellesutstillinger i regi av Åsane Kunstforening er for alle medlemmene.
* Styret bestemmer sted, pris og prosentsats ved salg som skal betales til foreningen ved utstillinger.
* Styret bestemmer antall bilder og størrelser på bilder man kan delta med.
* **Separatutstillinger**
* Separatutstillinger i regi av Åsane Kunstforening kan medlemmer og andre søke om til styret. Pris blir fastsatt av styret for utstilling og prosentsats ved salg som skal betales til kunstforeningen.
* Om de formelle krav ikke er oppfylt kan søknad godkjennes av styret.

**§10 Æresmedlemskap**

* Æresmedlemskap er stiftet for å hedre enkeltmedlemmer som har vist særlig fortjenestefull innsats, og over lengre tid ytt spesiell eller betydelig innsats for foreningen.
* Æresmedlemskap deles kun ut i ekstraordinære tilfeller på foreningens årsmøte.
* Det er et samlet styre som kan utnevne æresmedlemmer,
* Forslag til kandidater ønskes fra foreningens medlemmer med skriftlig begrunnelse. - Den som utnevnes til æresmedlem skal motta et synlig bevis på utnevnelsen.

 **Kriterier**

* Kandidaten har over tid markert foreningen innad og/eller utad på en særdeles positiv måte
* Kandidaten kan ha, eller har hatt, mangeårige tillitsverv i foreningen.
* Kandidaten har over lengre tid ytt spesiell innsats i foreningen.
* Kandidaten må være medlem av foreningen.
* Vedtekter og kriterier skal praktiseres strengt, og sittende styremedlemmer kan ikke utnevnes til æresmedlem.

**§11. Endring av vedtekter**

* Endring av Åsane Kunstforenings vedtekter kan gjøres på årsmøte/ekstraordinært årsmøte med 2/3 flertall av fremmøtte.

**§12. Oppløsning av foreningen**

* Oppløsning av Åsane kunstforening kan bare besluttes av ordinært eller ekstraordinært årsmøte. Det kreves 2 årsmøter, 1 ordinært og 1 ekstraordinært årsmøte og 2/3 flertall blant de fremmøtte for at vedtaket skal være gyldig.